text: Romantisk bøg fældet
  28 oktober 2011 kl. 13.50
  Et 250 år gammelt bøgetræ med en romantisk historie blev idag fældet.
  Det gamle træ stod i Nørreskoven på Als.
  Træet blev kaldt den lodne bøg, fordi det havde en genetisk fejl, der gjorde det loddent.
  Den lodne bøg var så plaget af svampeangreb og ælde, at det var nødvendigt at fælde det.
  Træet har i mange år været kendt som et romantisk mødested, hvor forelskede par skar deres navne ind i barken.
  